Wuchebricht # 4   29/10 - 04/11/2007   4. Wuche in Perth      Scho Wuche Nr. 4 in Perth! Afangs Wuche hemmer, wie dr worschinlich gmerkt hän endlich widermol dHomepage chli updated. Aber do mr Dähei leider nid ins Internet chöne ischs nid immer so eifach. Uf jede Fall het das Afangs Wuche chli Zyt in Aspruch gnoh. Am Mittwuch simer denn mit Fründe in Ugang.Gnauer gseit ind Mustang Bar, dört isch am Mittwuch zobe immer Students  Night. Am Dunnschtig noch dr Schuel bini denn endlich widermol zum schutte cho. Mit öbbe 20 andere Studente simer noch dr Schuel chli go zaubere", s'Niveau isch nid extrem hoch gsi, aber sisch glich toll gsi widermol chli zschütele.  Am Fritig nach dr Schuel isch BBQ agseit gsi. Mit rund 20 Fründe simer zu eusem Stammplatz in South Perth. Dört hets ufere grosse Wiese öffentlichi (Gas!!) Grillstelle..und das ganze direkt am Swan River mit Blick ufs Stadt Zentrum. Hüt hemmer au no grad 2 gueti Fründe  us Korea gfirt. Dr Evan (mit ihm ziehmer vellicht noch dr Homestay zämme) het Geburtstag gha und dr Minsoo het graduated", das heisst er het si letscht Dag in dr Schuel gha und sis Diplom becho. So hemmer denn dört bis zobe grilliert, glache und dr eint oder ander gschnäpperlet. Super isch au gsi, dass si grad näbedrah trainiert hän fürs Red Bull Air Race (wo am Sa und So stattgfunde het), das heisst mr hän eus alles us negschter Nöchi und ohni Menschegedränge chöne aluege. Wo denn dSunne untergange isch,  simer denn no es chliners Grüppli zämme go koreanisch esse, was sehr empfehlenswert isch. Am Samstig hemmer nid allzu viel gmacht..e chli gfulenzt, sRed Bull Air Race IM TV gluegt =) und e shisha dämpflet. Ah doch, öbbis hemmer doch no gmachtoder besser gseit dAnna, und zwar mir dHoor abghaue!=) Und denn nid öbbe nur chli dSpitzeaber das gsehnder jo uf de Föteli. Aber i ha mi scho dra gwöhntund do's do nur no heisser wird, isch das sehr nützlich. Am Sunntig hemer denn sFinal scho no live welle gseh (wie  rund 300'000 Anderi au=). Also simer bi strahlendem Wetter und heisse 30 Grad an Swan River zum Air Race. Nocheme Zytli isches eus dört denn aber chli zheiss worde. Drum simer denn chli ins klimatisierte Reisebüro go eusi witere Reise go plane.  Das ischs eigentlich au scho wider gsi vo dere Wuche..  Und au nocheme Monet in Perth cömer säge: Aus dem Osten nichts Neues" Mr si gsund, gfrässig und super glücklich do!